
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1066 

29 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Κινητών Μονάδων Πρώτης Υποδοχής. 1 

Καθιέρωση διαφορετικού ωραρίου λειτουργίας του 
Κέντρου Φροντίδας (Αγία Ταβιθά) του ΝΠΔΔ «Κέ¬ 
ντρο Αγωγής, Φροντίδας και Αλληλεγγύης» Δήμου 
Ηλιούπολης (Κ.Α.Φ.Α.Δ.Η.Λ.) Παύλος Πεντάρης. 2 


Καθιέρωση με αμοιβή υπερωριακής εργασίας, ερ¬ 
γασία κατά τις Κυριακές και εξαιρέσιμες ημέρες, 
εργασία κατά τις νυχτερινές ώρες, Κυριακών και 
εξαιρέσιμων ημερών για το διάστημα από την 
δημοσίευση της παρούσας έως 30/6/2013 για το 
προσωπικό της Διεύθυνσης Δημόσιας Υγείας και 


Κοινωνικής Μέριμνας ΠΕ Έβρου. 3 

Έγκριση του προγράμματος υπερωριών του εργα- 
τοτεχνικού προσωπικού της ΔΕΥΑ Σοφάδων για 
το έτος 2013. 4 


ΑΠΟΦΑΣΕΙ Σ 

Αριθ. 11.1/1460 (1) 

Σύσταση Κινητών Μονάδων Πρώτης Υποδοχής. 

Ο ΥΠΟΥΡΓΟΣ 


ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. της παρ. 5 του άρθρου 8 του ν. 3907/2011 «Ιδρυση 
Υπηρεσίας Ασύλου και Υπηρεσίας Πρώτης Υποδοχής, 
προσαρμογή της ελληνικής νομοθεσίας προς τις διατά¬ 
ξεις της Οδηγίας 2008/115/ΕΚ «σχετικά με τους κοινούς 
κανόνες και διαδικασίες στα κράτη - μέλη για την επι¬ 
στροφή των παρανόμως διαμενόντων υπηκόων τρίτων 
χωρών» και λοιπές διατάξεις» (Α' 7). 

β. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του π.δ. 63/2005 (Α' 98). 

γ. του π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε και ισχύει. 

δ. του π.δ. 86/2012 «Διορισμός Υπουργών και Ανα¬ 
πληρωτών Υπουργών και Υφυπουργών» (Α' 141), όπως 
τροποποιήθηκε και ισχύει. 


ε. των άρθρων 1, παρ. 3, 8 - 13 και 16 - 17 του Π.Δ. 
102/2012 «Οργάνωση και Λειτουργία Υπηρεσίας Πρώτης 
Υποδοχής στο Υπουργείο Δημόσιας Τάξης και Προστα¬ 
σίας του Πολίτη» (Α' 169). 

ζ. της κοινής υπουργικής απόφασης 7001/2/1454- 
κδ'/03.09.2012 με θέμα: «Καθορισμός προδιαγραφών 
ποιότητας και ασφάλειας φορέων της κοινωνίας των 
πολιτών προς διεκπεραίωση διαδικασιών πρώτης υπο¬ 
δοχής» (Β'2491). 

2. Την ανάγκη διαχείρισης των μικτών μεταναστευ- 
τικών ροών που καταφθάνουν σε περιοχές όπου δεν 
υπάρχει Κέντρο Πρώτης Υποδοχής για την καταγραφή, 
αξιολόγηση και παραπομπή των παράνομα εισερχόμε¬ 
νων υπηκόων τρίτων χωρών, που δύναται να εισέλθουν 
παράνομα στην Επικράτεια, ως απόρροια γεωπολιτικών 
γεγονότων στην ευρύτερη περιοχή της Ασίας, της Μέ¬ 
σης Ανατολής και της Βόρειας Αφρικής. 

3. Την ανάγκη ορθολογικής διαχείρισης του προσω¬ 
πικού του Υπουργείου Δημόσιας Τάξης και Προστα¬ 
σίας του Πολίτη και του περιορισμού των δαπανών 
του κρατικού προϋπολογισμού μέσω της αξιοποίησης 
ευρωπαϊκών πόρων. 

4. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του κρατικού 
προϋπολογισμού, αποφασίζουμε: 

ΜΕΡΟΣ ΠΡΩΤΟ. ΟΡΓΑΝΩΣΗ 
Άρθρο 1 

Σύσταση και λειτουργία 

1. Συστήνουμε δυο (2) Κινητές Μονάδες Πρώτης 
Υποδοχής Α' και Β', ως Περιφερειακές Υπηρεσίες 
της Υπηρεσίας Πρώτης Υποδοχής στο Υπουργείο 
Δημόσιας Τάξης και Προστασίας του Πολίτη. Έδρα 
των Κινητών Μονάδων Πρώτης Υποδοχής Α' και Β' 
είναι το Κατάστημα της Κεντρικής Υπηρεσίας Πρώτης 
Υποδοχής. 

2. Καθορίζουμε τοπική αρμοδιότητα των Κινητών Μο¬ 
νάδων Πρώτης Υποδοχής Α' και Β' όλη την Επικράτεια. 

3. Κατανέμουμε στις Κινητές Μονάδες Πρώτης Υπο¬ 
δοχής Α' και Β' τις παρακάτω θέσεις προσωπικού Πε¬ 
ριφερειακών Υπηρεσιών Υπηρεσίας Πρώτης Υποδοχής, 
του άρθρου 12 του π.δ. 102/2012 (Α' 169): 

α. 3 θέσεις κατηγορίας ΠΕ Διοικητικού - Οικονομικού 
β. 3 θέσεις κατηγορίας ΠΕ Ιατρών Γενικής Ιατρικής 
ή Παθολογίας 

γ. 3 θέσεις κατηγορίας ΠΕ Ψυχολογίας 

δ. 3 θέσεις κατηγορίας ΤΕ Κοινωνικών Λειτουργών 

ε. 3 θέσεις κατηγορίας ΤΕ Νοσηλευτών 

στ. 5 θέσεις κατηγορίας ΔΕ Διοικητικού - Λογιστικού 

ζ. 5 θέσεις κατηγορίας ΔΕ Οδηγών 

4. Σε περίπτωση κατά την οποία η αποτελεσματι¬ 
κή λειτουργία της κινητής μονάδας πρώτης υποδο¬ 
χής κωλύεται λόγω έλλειψης επαρκούς ή κατάλληλου 
προσωπικού, η διεκπεραίωση επί μέρους διαδικασιών 
υποδοχής, εξαιρουμένων αυτών που συνιστούν άσκηση 
δημόσιας εξουσίας, όπως η έκδοση διοικητικών πράξε¬ 
ων, μπορεί να ανατίθεται για ορισμένο χρόνο, σε φορείς 
της κοινωνίας των πολιτών σύμφωνα με τις κείμενες 
διατάξεις. 

5. Στην κινητή μονάδα πρώτης υποδοχής θα διατίθεται 
με μέριμνα του ΑΕΑ ο αναγκαίος αριθμός αστυνομικών 
για την κάλυψη των αναγκών της εξακρίβωσης, στις 
περιπτώσεις όπου δεν θα υπάρχει εκπαιδευμένο προσω¬ 
πικό για τις ενέργειες της λήψης βιομετρικών στοιχείων 
και εξακρίβωσης στοιχείων ταυτότητας υπηκόων τρίτων 
χωρών από τις κατά τόπους αστυνομικές αρχές ή από 
προσωπικό της Υπηρεσίας Πρώτης Υποδοχής. 

6. Με απόφαση του Διευθυντή της Κεντρικής Υπηρεσί¬ 
ας μπορεί να γίνεται προσωρινή ανάθεση καθηκόντων 
επικεφαλής της κινητής μονάδας κατόπιν επιλογής από 
το προσωπικό της Υπηρεσίας Πρώτης Υποδοχής. 

7. Το προσωπικό της κινητής μονάδας εκτελεί τα καθή¬ 
κοντα που προβλέπονται από τους νόμους και τους κανο¬ 
νισμούς της Υπηρεσίας, σύμφωνα με τις οδηγίες και κατευ¬ 
θύνσεις του Διευθυντή της Υπηρεσίας Πρώτης Υποδοχής. 

8. Οι υπηρεσίες της κινητής μονάδας παρέχονται σε 
χώρους που διαθέτει η ΕΛ.ΑΣ. ή σε άλλους χώρους 
που διατίθενται στην Κινητή Μονάδα για χρήση από 
την Τοπική Αυτοδιοίκηση ή άλλους δημόσιους φορείς. 

Αρθρο 2 

Έργο και διάρθρωση 

Ι.Έργο της κινητής μονάδας είναι να υποβάλλει σε 
διαδικασίες πρώτης υποδοχής όλους τους υπηκόους 
τρίτων χωρών που συλλαμβάνονται να εισέρχονται χω¬ 
ρίς τις νόμιμες διατυπώσεις στη Χώρα. 

2. Η Κινητή Μονάδα διαρθρώνεται ως εξής: 
α. Επικεφαλής. Συντονίζει, κατευθύνει και ελέγχει το 
έργο της κινητής μονάδας πρώτης υποδοχής. Διεξά¬ 
γει την επικοινωνία με δημόσιες υπηρεσίες ή φορείς 
επί θεμάτων πρώτης υποδοχής και περαιτέρω παρα¬ 
πομπής των υπηκόων τρίτων χωρών σύμφωνα με τις 
ισχύουσες διατάξεις. Ενημερώνει τους υποκείμενους 
στην διαδικασία πρώτης υποδοχής υπηκόους τρίτων 
χωρών για τα δικαιώματα και τις υποχρεώσεις τους 
και μεριμνά για την εξασφάλιση επαρκούς διερμηνείας. 
Εάν δεν υπάρχουν οι κατάλληλες εγκαταστάσεις για τη 
διεξαγωγή των διαδικασιών πρώτης υποδοχής, μπορεί 
μεταξύ άλλων, να υπογράφει κατ’ εντολήν του Διευθυ¬ 
ντή συμβάσεις για τη μίσθωση ακινήτων με κατάλληλη 
υποδομή ή σε κατεπείγουσες περιπτώσεις τη μίσθω¬ 
ση τουριστικών εγκαταστάσεων, καθώς και συμβάσεις 
υπηρεσιών παροχής διερμηνείας με ιδιώτες, σύμφωνα 
με την παρ. 4 του άρθρου 9 και την παρ. 2 του άρθρου 
14 του ν.3907/11 (Α' 7) και γενικότερα, να προβαίνει σε 


κάθε πράξη που είναι αναγκαία για τη διασφάλιση της 
απρόσκοπτης λειτουργίας της κινητής μονάδας. 

β. Κλιμάκιο Διοικητικής Μέριμνας, Καταγραφής και 
Εξακρίβωσης. Είναι αρμόδιο για τη διοικητική υποστήρι¬ 
ξη της κινητής μονάδας, την καταγραφή των στοιχείων 
των υπηκόων τρίτων χωρών στην ηλεκτρονική εφαρ¬ 
μογή, την εξακρίβωση της ταυτότητας και της εφαρ¬ 
μογής των διαδικασιών ΕυΠΟϋΑΟ και ιδίως σε λήψη 
βιομετρικών στοιχείων και φωτογράφηση των υπηκόων 
τρίτων χωρών. Ενδεικτικά μπορεί να απαρτίζεται από (1) 
υπάλληλο ΠΕ Διοικητικού - Οικονομικού, (2) υπαλλήλους 
ΔΕ Διοικητικού - Λογιστικού, αστυνομικό προσωπικό που 
διατίθεται για την εφαρμογή των διαδικασιών εξακρί¬ 
βωσης και ΕυΠΟϋΛΟ και 2 Οδηγούς. 

γ. Κλιμάκιο Ιατρικού Ελέγχου και Ψυχοκοινωνικής Υπο¬ 
στήριξης. Διεξάγει σύμφωνα με τις σχετικές οδηγίες του 
Υπουργείου Υγείας τον αναγκαίο ιατρικό έλεγχο και ψυ- 
χοκοινωνική στήριξη στους υποκείμενους σε διαδικασία 
πρώτης υποδοχής, υπηκόους τρίτων χωρών. Παραπέμπει 
σε δευτεροβάθμια περίθαλψη όσες περιπτώσεις κρίνει 
αναγκαίο και προτείνει στον επικεφαλής της κινητής 
μονάδας την παραπομπή προσώπων που ανήκουν σε 
ευάλωτες ομάδες σε αρμόδιο κατά περίπτωση φορέα 
κοινωνικής στήριξης ή προστασίας. Ενδεικτικά μπορεί 
να απαρτίζεται από (1) Ιατρό, (1) ΠΕ Ψυχολόγο, (1) Κοι¬ 
νωνικό Λειτουργό και (1) Νοσηλευτή. 

Αρθρο 3 

Εξοπλισμός και μέσα μετακίνησης 

1. Υλικοτεχνικός εξοπλισμός. Η Κινητή Μονάδα με 
μέριμνα της Κεντρικής Υπηρεσίας Πρώτης Υποδοχής 
διαθέτει φορητό εξοπλισμό για τις ανάγκες καταγρα¬ 
φής, εξακρίβωσης και ιατρικού ελέγχου, καθώς και τον 
απαραίτητο τηλεπικοινωνιακό εξοπλισμό για το συντο¬ 
νισμό των δράσεων με την Κεντρική Υπηρεσία και τις 
άλλες δημόσιες αρχές. 

2. Με μέριμνα της Κεντρικής Υπηρεσίας διατίθενται 
τα αναγκαία μέσα μετακίνησης. Επιπλέον η Κινητή 
Μονάδα εξυπηρετείται και από μέσα της ΕΛ.ΑΣ. ή 
άλλων δημόσιων φορέων, όταν αυτό είναι αναγκαίο. 
Σε περιπτώσεις που δεν είναι δυνατή η μετακίνηση 
με ίδια οχήματα, χρησιμοποιούνται όλα τα διαθέσιμα 
δημόσια μέσα ή με μέριμνα της Κεντρικής Υπηρεσίας 
γίνεται η προμήθεια υπηρεσιών μετακίνησης με μέσα 
του ιδιωτικού τομέα. 

Άρθρο 4 

Ρύθμιση ωραρίου και ημερών εκτός έδρας 

1. Η κινητή μονάδα παρέχει τις υπηρεσίες της οκτώ 
ώρες τη μέρα, μη συμπεριλαμβανομένου του χρόνου 
μετακίνησης της, σε πενθήμερη βάση. Σε ειδικές και 
έκτακτες περιπτώσεις παρέχει τις υπηρεσίες της Σαβ¬ 
βατοκύριακα και αργίες. Όταν πρόκειται για ειδικές και 
έκτακτες περιπτώσεις παρέχει τις υπηρεσίες της σε 
εικοσιτετράωρη βάση καθ’ όλη τη βδομάδα. 

2. Με απόφαση του Διευθυντή ρυθμίζεται η συμπλή¬ 
ρωση του ωραρίου σε μηνιαία βάση με παροχή έργου 
σε άλλες υπηρεσίες του φορέα. Σε περιπτώσεις όπου 
ανακύπτει πρόβλημα ομαλής λειτουργίας της κινητής 
μονάδας λόγω έλλειψης ή κόπωσης του προσωπικού 
λόγω συχνών μετακινήσεων ή υποδοχής εξαιρετικά 
μεγάλου αριθμού υπηκόων τρίτων χωρών είναι δυνατή 
η μετακίνηση στην υπηρεσία αυτή υπαλλήλων της Κε- 

ντρικής Υπηρεσίας ή άλλων περιφερειακών υπηρεσιών 
πρώτης υποδοχής για την εκτέλεση υπηρεσίας, μετά 
από απόφαση του Διευθυντή της Κεντρικής Υπηρεσίας. 

ΜΕΡΟΣ ΔΕΥΤΕΡΟ. ΣΥΝΤΟΝΙΣΤΙΚΕΣ ΟΔΗΓΙΕΣ 
Άρθρο 5 

Στάδια επιχειρήσεων 

Τα στάδια των επιχειρήσεων για την αντιμετώπιση 
μαζικής εισροής παράνομα εισερχόμενων υπηκόων τρί¬ 
των χωρών προσδιορίζονται ως εξής: 
α. Αρχική αναγγελία 
β. Αρχική εκτίμηση κατάστασης 
γ. Κινητοποίηση δυνάμεων - αποστολή Κινητής Μο¬ 
νάδας 

δ. Περίθαλψη - Διοικητική Μέριμνα 
ε. Καταγραφή από την Κινητή Μονάδα 
στ. Παραπομπές από την Κινητή Μονάδα 
α. Αρχική αναγγελία 

Αρχική αναγγελία νοείται η επίσημη ενημέρωση των 
εμπλεκομένων φορέων για την μαζική εισροή παράνομα 
εισερχόμενων υπηκόων τρίτων χωρών, τόσο σε τοπικό 
όσο και περιφερειακό και κεντρικό επίπεδο, από τους 
αρμόδιους προς τούτο φορείς. Η αρχική αναγγελία έχει 
στόχο την άμεση συλλογή πληροφοριών, σχετικών με 
την επικρατούσα κατάσταση, καθώς και την ενημέρωση 
των άμεσα εμπλεκομένων στη διαχείριση των αναγκών. 

Οι αρμόδιες κατά τόπους υπηρεσίες της ΕΛ.ΑΣ. απο¬ 
τελούν θεσμικά τον φορέα επίσημης ενημέρωσης της 
Υπηρεσίας Πρώτης Υποδοχής, 
β. Αρχική εκτίμηση κατάστασης 
Μετά την αρχική αναγγελία, που έχει στόχο την συλλο¬ 
γή πληροφοριών σχετικών με την επικρατούσα κατάστα¬ 
ση καθώς και την ενημέρωση των άμεσα εμπλεκομένων 
στη διαχείριση των αναγκών, στο στάδιο αυτό ακολουθεί 
η συλλογή πληροφοριών σχετικών με τις ανάγκες των 
υπηκόων τρίτων χωρών. Η δράση αυτή μπορεί να θεω¬ 
ρηθεί άμεση συνέχεια της αρχικής αναγγελίας, καθώς η 
ροή πληροφοριών σχετικών με την επικρατούσα κατά¬ 
σταση δύναται να περιλαμβάνει και αρχικές πληροφορίες 
σχετικές με την κατάσταση των συλληφθέντων. Οι κατά 
τόπους αστυνομικές αρχές, δια των αρμόδιων οργάνων 
τους συλλέγουν πληροφορίες και ενημερώνουν άμεσα: 

• τους επιχειρησιακά εμπλεκομένους τοπικούς φορείς 
(υγειονομικές υπηρεσίες, τοπική αυτοδιοίκηση) για τυ¬ 
χόν θέματα αρμοδιότητάς τους. 

• την Υπηρεσία Πρώτης Υποδοχής για την κινητοποί¬ 
ηση της Κινητής Μονάδας. 

γ. Κινητοποίηση δυνάμεων 

Στο στάδιο αυτό, η Υπηρεσία Πρώτης Υποδοχής, λαμ- 
βάνοντας υπόψη την αρχική εκτίμηση και αξιολογώντας 
τις πληροφορίες για την επικρατούσα κατάσταση, κα¬ 
θώς και τα πιθανά αιτήματα συνδρομής προς άλλους 
φορείς, ενεργοποιούν την αποστολή της Κινητής Μονά¬ 
δας για την υλοποίηση των κύριων και υποστηρικτικών 
δράσεων αντιμετώπισης της κατάστασης. 

δ. Περίθαλψη - Διοικητική Μέριμνα κατά το αρχικό 
στάδιο 

Οι αρμόδιες τοπικές αρχές οφείλουν να καθορίσουν 
άμεσα, σημείο συγκέντρωσης των συλληφθέντων 
(ασφαλές σημείο που να παρέχει στέγαση). Η κινητή 
μονάδα συνεργάζεται με το Ε.Κ.Α.Β. για τη μεταφορά 
ατόμων που χρήζουν περίθαλψης σε υγειονομικά κέ¬ 


ντρα. Οι ανωτέρω δράσεις, σκοπό έχουν τη κάλυψη των 
στοιχειωδών αναγκών των μεταναστών στο πλαίσιο του 
σεβασμού των ανθρωπίνων δικαιωμάτων. 

ε. Καταγραφή από την Κινητή Μονάδα 

Με την άφιξη της Κινητής Μονάδας, γίνεται η ηλεκτρο¬ 
νική καταγραφή των υπηκόων τρίτων χωρών, η εξακρί¬ 
βωση των στοιχείων ταυτότητας και η λήψη των βιο- 
μετρικών τους στοιχείων. Για την κάλυψη των αναγκών 
λειτουργίας της η κινητή μονάδα εξυπηρετείται από τα 
πληροφοριακά συστήματα της Ελληνικής Αστυνομίας 
που είναι εγκατεστημένα στα κατά τόπους Αστυνομι¬ 
κά Τμήματα ή Σταθμούς. Η Διεύθυνση Πληροφορικής, η 
Διεύθυνση Αλλοδαπών και η Διεύθυνση Εγκληματολο¬ 
γιών Ερευνών συνδράμουν κατά περίπτωση και κατά 
λόγω αρμοδιότητας είτε με το κατάλληλα εκπαιδευμένο 
προσωπικό για τη χρήση εξειδικευμένων μηχανημάτων 
είτε με προσωπικό για την τεχνική υποστήριξη και απο¬ 
κατάσταση βλαβών. 

στ. Παραπομπές από την Κινητή Μονάδα 

Ο Επικεφαλής της Κινητής Μονάδας, μεριμνά για την 
έκδοση των παραπεμπτικών σημειωμάτων, μετά από 
αξιολόγηση των περιστατικών και τις προτάσεις που 
έχουν υποβάλει τα μέλη της μονάδας. Τα παραπεμπτικά 
σημειώματα απευθύνονται: (α) προς την ΕΛ.ΑΣ. (Προ- 
αναχωρησιακά Κέντρα) για όσους κρίνεται ότι πρέπει 
να κινηθεί η διαδικασία επιστροφής τους, (β) προς τις 
κατά τόπους υγειονομικές υπηρεσίες για τα περιστα¬ 
τικά που χρήζουν περίθαλψης και (γ) προς το Εθνικό 
Κέντρο Κοινωνικής Αλληλεγγύης (Ε.Κ.Κ.Α.) για θέματα 
στέγασης σε Δομές Φιλοξενίας. Επιπλέον μεριμνά για 
την ενημέρωση της αρμόδιας Εισαγγελίας για θέματα 
ασυνόδευτων ανηλίκων και ταυτόχρονα κοινοποιείται το 
ίδιο θέμα στο Εθνικό Κέντρο Κοινωνικής Αλληλεγγύης 
(Ε.Κ.Κ.Α.) προκειμένου να εκκινήσει άμεσα τη διαδικα¬ 
σία για θέματα στέγασης και μεταφοράς των ασυνό¬ 
δευτων ανηλίκων προς κατάλληλες δομές φιλοξενίας. 
Σε περίπτωση που την Κινητή Μονάδα δεν συνοδεύει 
κινητό κλιμάκιο της Υπηρεσίας Ασύλου, ενημερώνεται 
το αρμόδιο Περιφερειακό Γ ραφείο Ασύλου για αιτήματα 
διεθνούς προστασίας. 

Αρθρο 6 

Η ισχύς της αποφάσεως αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2013 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. 18705/15840 (2) 

Καθιέρωση διαφορετικού ωραρίου λειτουργίας του Κέ¬ 
ντρου Φροντίδας (Αγία Ταβιθά) του ΝΠΔΔ «Κέντρο 
Αγωγής, Φροντίδας και Αλληλεγγύης» Δήμου Ηλιού¬ 
πολης (Κ.Α.Φ.Α.Δ.Η.Λ.) Παύλος Πεντάρης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του πδ 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων» (ΦΕΚ 143/Α/28-06-2007). 

4. Την υπ’ αριθ. 51/2013 απόφαση του Διοικητικού Συμ¬ 
βουλίου του ΝΠΔΔ ΚΑΦΑΔΗΛ περί καθιέρωσης διαφο¬ 
ρετικού ωραρίου του Κέντρου Φροντίδας (Αγία Ταβιθά) 
του Ν.Π.Δ.Δ., αποφασίζουμε: 

Καθιερώνουμε τη λειτουργία σε 24ωρη βάση, καθώς 
και κατά τις Κυριακές και εξαιρέσιμες ημέρες των Υπη¬ 
ρεσιών του Παραρτήματος Φροντίδας (Αγία Ταβιθά) 
του ΝΠΔΔ ΚΑΦΑΔΗΛ, λόγω της ιδιαίτερης φύσης της 
εργασίας τους. 

Από τις διατάξεις της απόφασης αυτής προκαλείται 
δαπάνη ύψους 16.200,00 € περίπου σε βάρος του προϋπο¬ 
λογισμού του ΚΑΦΑΔΗΛ για το οικονομικό έτος 2013 που 
θα βαρύνει τους ΚΑ: 15.6022 και 15.6052.0001, δαπάνη ύψους 
21.600,00 € περίπου προκαλείται για τα επόμενα έτη σε 
βάρος των ίδιων κωδικών του προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

-♦- 

Αριθ. οικ. 1475 (3) 

Καθιέρωση με αμοιβή υπερωριακής εργασίας, εργασία 
κατά τις Κυριακές και εξαιρέσιμες ημέρες, εργασία κατά 
τις νυχτερινές ώρες, Κυριακών και εξαιρέσιμων ημερών 
για το διάστημα από την δημοσίευση της παρούσας έως 
30/6/2013 για το προσωπικό της Διεύθυνσης Δημόσιας 
Υγείας και Κοινωνικής Μέριμνας ΠΕ'Εβρου. 

Η ΑΝΤΙΠΕΡΙΦΕΡΕΙΑΡΧΗΣ ΕΒΡΟΥ 

Έχοντας υπόψη: 

Τις διατάξεις: 

1. Του Ν. 3852/2010 (ΦΕΚ Α' 87) «Νέα Αρχιτεκτονική 
της Αυτοδιοίκησης και της αποκεντρωμένης Διοίκησης. 
Πρόγραμμα Καλλικράτης» (άρθρο 159 παρ. 1 περ. στ' και 
ιβ' και άρθρο 282 παρ. Ια). 

2. Του Οργανισμού Περιφέρειας Ανατολικής Μακεδο¬ 
νίας - Θράκης (Π.Δ. 144/2010, ΦΕΚ Α' 237/10). 

3. Την Αρ. Απ. 39/14-1-11 απόφαση του Περιφερειάρχη 
Ανατολικής Μακεδονίας - Θράκης που αφορά «μεταβί¬ 
βαση αρμοδιοτήτων στους άμεσα εκλεγμένους Αντιπε- 
ριφερειάρχες» (ΦΕΚ 122/8-2-11 τ.Β') 

4. Τ ις διατάξεις του άρθρου 20 του Ν. 4024/11, όπως 
αυτός τροποποιήθηκε και ισχύει, βάσει των οποίων επι¬ 
τρέπεται η καθιέρωση με αμοιβή εργασίας πέρα από 
τις ώρες της υποχρεωτικής απασχόλησης των υπαλ¬ 
λήλων του Δημοσίου, των Ν.Π.Δ.Δ. και των ΟΤΑ μόνο 
για αντιμετώπιση εποχιακών, εκτάκτων και επειγουσών 
αναγκών, όπως αυτός τροποποιήθηκε και ισχύει. 

5. Την απόφαση αρ. 1428/2-2-2012 (ΦΕΚ 650/τ.Β/ 
7-3-2012) του Γ ενικού Γ ραμματέα της Αποκεντρωμένης 
Διοίκησης Μακεδονίας - Θράκης, που αφορά «Καθορι¬ 
σμός ωραρίου εργασίας σε εικοσιτετράωρη βάση κα¬ 
θώς και κατά τις Κυριακές και εξαιρέσιμες ημέρες των 
υπαλλήλων της Διεύθυνσης Δημόσιας Υγείας και Κοιν. 
Μέριμνας της Π.Ε.Έβρου». 


6. Την ανάγκη εφαρμογής των Υγειονομικών Διατά¬ 
ξεων και Νόμων α)Υ1γ/ΓΠ/οικ96967/12, β) Α5/3010/85, γ) 
Ν.3868/10 κ.τλ. 

7. Την ανάγκη κάλυψης υπηρεσιακών αναγκών. 

8. Τ ις Αποφάσεις Ανάληψης Υποχρέωσης με Α.Δ.Α. 
ΒΕΔΖ7ΛΒ-Ξ3Τ και ΒΕΔΖ7ΛΒ -7ΘΛ που αφορούν την 
δέσμευση των απαιτούμενων ποσών για την αποζη¬ 
μίωση των υπαλλήλων που θα απασχοληθούν, απο¬ 
φασίζουμε: 

Α. Διαπιστώνουμε την ανάγκη για υπερωριακή απα¬ 
σχόληση και για απασχόληση κατά τις Κυριακές, 
εξαιρέσιμες ημέρες καθώς και κατά τις νυχτερινές 
ώρες των εργασίμων, Κυριακών και εξαιρέσιμων ημε¬ 
ρών για κάλυψη των αυξημένων υπηρεσιακών ανα¬ 
γκών και υποχρεώσεων μας καθ' όλη την διάρκεια 
του 24ώρου, για το διάστημα από την δημοσίευση 
της παρούσας έως 30/6/2013. Η έγκριση της υπερω- 
ριακής απασχόλησης κρίνεται αναγκαία και επιβάλ¬ 
λεται για τους ενδεικτικά αναφερόμενους παρακάτω 
λόγους: 

1. Τον υγειονομικό έλεγχο των καταστημάτων μαζι¬ 
κής εστίασης και των Κέντρων Διασκέδασης, τα περισ¬ 
σότερα των οποίων λειτουργούν εκτός της διάρκειας 
ωραρίου λειτουργίας των δημοσίων υπηρεσιών ή μόνον 
εξαιρέσιμες ημέρες και Κυριακές (κέντρα Διασκέδασης). 

2. Τον έλεγχο τροφίμων και των συνθηκών υγιεινής 
σε τοπικές πολιτιστικές εκδηλώσεις (πανηγύρια), σε με¬ 
γάλες εμποροπανηγύρεις οι οποίες πραγματοποιούνται 
εξαιρέσιμες ημέρες και Κυριακές. 

3. Τον έλεγχο εφαρμογής του αντικαπνιστικού νόμου. 

4. Τη διαχείριση διατροφικών κρίσεων (τροφοδηλητη- 
ριάσεις) κατά τις οποίες απαιτείται άμεση διενέργεια 
ελέγχου σε χώρους παραγωγής, παρασκευής ή και 
προσφοράς τροφίμων και διενέργεια επιδημιολογικής 
διερεύνησης. 

5. Την αντιμετώπιση εκτάκτων περιπτώσεων ρύπανσης 
του παρεχόμενου νερού ανθρώπινης κατανάλωσης. 

6. Τη διενέργεια ηχομετρήσεων για τη χορήγηση αδει¬ 
ών χρήσης μουσικών οργάνων ή και τη διαπίστωση ηχο¬ 
ρύπανσης. Οι ηχομετρήσεις διενεργούνται τις βραδινές 
ή πρώρες πρωινές ώρες προκειμένου να επιτυγχάνονται 
οι βέλτιστες συνθήκες θορύβου βάθους ή να βρίσκονται 
σε πλήρη λειτουργία τα καταστήματα που ελέγχονται. 

7. Τη διενέργεια υγειονομικού ελέγχου καταστημάτων 
και τροφίμων με αυξημένη συχνότητα κατά τις εορτα¬ 
στικές περιόδους. 

8. Τη διεκπεραίωση προγραμμάτων ελέγχου ποιότη¬ 
τας, του παρεχόμενου από τους δήμους, νερού ανθρώ¬ 
πινης κατανάλωσης, περιλαμβανομένης της σύνταξης 
τεχνικών δελτίων και στατιστικών στοιχείων για την 
Ευρωπαϊκή Ένωση. 

9. Τον έλεγχο ανθυγιεινών εστιών και την έγκριση 
μελετών επεξεργασίας και διάθεσης υγρών αποβλή¬ 
των, στερεών απορριμμάτων, μελετών περιβαλλοντικών 
επιπτώσεων. 

10. Τη διεκπεραίωση διοικητικών εργασιών που προ¬ 
κύπτουν από τις δραστηριότητες της υπερωριακής ερ¬ 
γασίας και υπηρεσιακές εκκρεμότητες, λόγω έλλειψης 
του απαιτούμενου προσωπικού (τμήμα Φαρμάκων-Φαρ- 
μακείων). 

11. Τη διενέργεια κοινωνικών ερευνών κατόπιν εισαγ- 
γελικής εντολής για παρακολούθηση οικογενειών σε 
κρίση, και την διεξαγωγή κοινωνικών ερευνών. 

12. τον έλεγχο γυμναστηρίων και συλλόγων (που λει¬ 
τουργούν κυρίως τις απογευματινές ώρες) 

Β. Καθιερώνουμε με αμοιβή υπερωριακή εργασία 
κατά τις απογευματινές και νυχτερινές ώρες ερ¬ 
γασίμων, Κυριακών και εξαιρέσιμων ημερών για το 
διάστημα από την δημοσίευση της παρούσας έως 
30/6/2013 ως εξής: 

ΑΠΑΣΧΟΛΟΥΜΕΝΟΙ ΥΠΑΛΛΗΛΟΙ: έντεκα (11) υπάλληλοι 
της Διεύθυνσης Δημόσιας Υγείας και Κοινωνικής Μέρι¬ 
μνας και του Τμήματος Δημόσιας Υγείας (Ορεστιάδας) 
ΩΡΕΣ ΥΠΕΡΩΡΙΑΚΗΣ ΑΠΑΣΧΟΛΗΣΗΣ ΓΙΑ ΤΟ ΔΙΑΣΤΗ¬ 
ΜΑ από την δημοσίευση της παρούσας έως 30/6/2013: 

Α) ΓΙΑ ΑΠΟΓΕΥΜΑΤΙΝΗ ΕΡΓΑΣΙΑ (μέχρι ώρα 22:00): 
συνολικά διακόσιες είκοσι (220) ώρες 
Β) ΓΙΑ ΕΡΓΑΣΙΑ ΚΑΤΑ ΤΙΣ ΝΥΧΤΕΡΙΝΕΣ ΩΡΕΣ (22:00 
εως 06:00), ΤΙΣ ΚΥΡΙΑΚΕΣ ΚΑΙ ΤΙΣ ΕΞΑΙΡΕΣΙΜΕΣ ΗΜΕΡΕΣ: 
συνολικά εκατόν εβδομήντα έξι (176) ώρες 
ΣΥΝΟΛΟ (για 11 υπαλλήλους της Διεύθυνσης Υγείας 
και Κοιν. Μέριμνας): 396 ώρες 
Το συνολικό ποσό υπολογίζεται σε 7.000 ευρώ και 
είναι εις βάρος του ΚΑΕ 4072.0511.0001 για το ποσό των 
4.000 € (απογευματινές υπερωρίες) και εις βάρος του 
ΚΑΕ 4072.0512.001 για το ποσό των 3.000 € (υπερωρί¬ 
ες νυχτερινών και εξαιρέσιμων ημερών), για το οποίο 
υπάρχουν πιστώσεις και έχουν ληψθεί οι Αποφάσεις 
Ανάληψης Υποχρέωσης. 

Όλοι οι παραπάνω υπάλληλοι θα απασχοληθούν ο 
καθένας μέχρι είκοσι (20) ώρες μηνιαίως για εργασία 
κατά τις απογευματινές ώρες, και μέχρι δεκαέξι (16) 
ώρες μηνιαίως για εργασία νυχτερινή ή κατά τις Κυ¬ 
ριακές, αργίες και εξαιρέσιμες ημέρες. 

Η κατανομή των ωρών στους απασχολούμενους 
υπαλλήλους θα γίνει με απόφαση της Προϊσταμένης 
της Διεύθυνσης, ανάλογα με τις εκάστοτε παρουσιαζό- 
μενες ανάγκες και το ύψος των εγγεγραμμένων σχετι¬ 
κών πιστώσεων στον προϋπολογισμό του έτους 2013. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής εν γένει απασχό¬ 
λησης των ανωτέρω ορίζεται η Προϊσταμένη της Διεύ¬ 
θυνσης, η οποία θα υπογράψει και τις σχετικές διαπι- 
στωτικές πράξεις ανά Περιφερειακή Ενότητα για την 
αμοιβή των απασχολουμένων υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 9 Απριλίου 2013 

Η Αντιπεριφερειάρχης 
ΓΕΩΡΓΙΑ ΝΙΚΟΛΑΟΥ-ΜΑΥΡΑΝΕΖΟΥΛΗ 


Αριθμ. απόφ. 417 (4) 

Έγκριση του προγράμματος υπερωριών του εργατο- 
τεχνικού προσωπικού της ΔΕΥΑ Σοφάδων για το 
έτος 2013. 

Ο ΔΗΜΑΡΧΟΣ ΣΟΦΑΔΩΝ 
Έχοντας υπόψη: 

1. Τις διατάξεις του άρθρου 20 του Ν. 4024/2011. 

2. Τις διατάξεις του Ν. 4093/2012. 

3. Τον αριθμό των υπαλλήλων κατά ειδικότητα, τις 
ημέρες και τις ώρες που πιθανώς θα απασχοληθούν 
όπως φαίνονται στον παρακάτω πίνακα: 


ΗΜΕΡΕΣ 

ΩΡΕΣ/ 

ΜΗΝΑ 

ΕΙΔΙΚΟΤΗΤΑ 

ΑΡΙΘΜΟΣ 

ΕΡΓΑΖΟΜΕΝΩΝ 

ΔΕΥΤΕΡΑ- 

ΣΑΒΒΑΤΟ 

20 

ΤΕΧΝΙΤΗΣ ΔΕ 

1 


4. Τους λόγους που δικαιολογούν τις ανωτέρω προ- 
βλεπόμενες υπερωρίες. Οι ΔΕΥΑ παρέχουν υπηρεσίες 
κοινής ωφέλειας και επιβάλλεται η ετοιμότητα τους 
προς εργασία για άμεση αποκατάσταση βλαβών, στα 
δίκτυα'Υδρευσης-Αποχέτευσης και στις μηχανολογικές 
εγκαταστάσεις (Αντλιοστάσια-Εγκαταστάσεις Επεξερ¬ 
γασίας Λυμάτων). 

5. Το γεγονός ότι από την απόφαση αυτή θα προ- 
κληθεί δαπάνη ύψους 1.000,00 ΕΥΡΩ περίπου, που θα 
βαρύνει τον προϋπολογισμό της ΔΕΥΑΣ για το οικονο¬ 
μικό έτος 2013 και έχει προβλεφθεί στους Κωδ.60.00 
και 60.03, αποφασίζει: 

Εγκρίνει το πρόγραμμα υπερωριών του εργατοτεχνι- 
κού προσωπικού της ΔΕΥΑ Σοφάδων για το έτος 2013. 
Ο αριθμός των υπαλλήλων κατά ειδικότητα, οι ημέρες 
και οι ώρες που πιθανώς θα απασχοληθούν, φαίνονται 
στο κατώτερο πίνακα: 


ΗΜΕΡΕΣ 

ΩΡΕΣ/ 

ΜΗΝΑ 

ΕΙΔΙΚΟΤΗΤΑ 

ΑΡΙΘΜΟΣ 

ΕΡΓΑΖΟΜΕΝΩΝ 

ΔΕΥΤΕΡΑ- 

ΣΑΒΒΑΤΟ 

20 

ΤΕΧΝΙΤΗΣ 

ΔΕ 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Σοφάδες, 15 Απριλίου 2013 
Ο Δήμαρχος 

ΧΑΡΑΛΑΜΠΟΣ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ό1ίρ://νννννν.βί.9Γ - β-πιβϊΙ: ννβόπΐ38ίβΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02010662904130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































